En kvindelig ekspedient fik sig endnu en ubehagelig oplevelse, da hun torsdag aften lige før lukketid blev udsat for røveri for anden gang inden for kort tid.

Et minut før lukketid dukker en maskeret gerningsmand op og truer med et ukendt redskab ekspedienten til at udlevere kassebeholdningen. Gerningsmanden fik et mindre beløb med sig. Efter røveriet flygtede han ad Klostergade. Den kvindelige ekspedient var ifølge politiet meget forskrækket efter røveriet, da hun tidligere har oplevet et lignende røveri. Gerningsmanden beskrives som 16-20 år, lille af bygning, og så var han maskeret med et lyst tørklæde for munden. Han talte med lokal dialekt. Politiet skal nu i gang med at kigge på videoovervågningsbilleder og hører gerne fra vidner på telefon 114.